Document ID: 32005R1358

A BIZOTTSÁG 1358/2005/EK RENDELETE
(2005. augusztus 18.)
a vágott sertés közösségi piaci árának kiszámításához szükséges súlyozási együtthatók meghatározásáról a 2005/2006 gazdasági évre vonatkozóan
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel a sertéshúspiac közös szervezéséről szóló, 1975. október 29-i 2759/75/EGK tanácsi rendeletre (1) és különösen annak 4. cikke (6) bekezdésére,
mivel:
(1)
A 2759/75/EGK rendelet 4. cikkének (2) bekezdésében szereplő közösségi piaci árat a vágott sertésre vonatkozóan úgy kell meghatározni, hogy az egyes tagállamokban megállapított árat súlyozni kell az egyes tagállamok sertésállományának relatív nagyságát kifejező együtthatókkal.
(2)
Ezeket az együtthatókat a sertéstermelésben elvégzendő statisztikai felmérésekre vonatkozó, 1993. június 1-jei 93/23/EGK tanácsi irányelv (2) értelmében, az évente december elején összeírt sertésállomány létszáma alapján kell meghatározni.
(3)
A 2004 decemberében elvégzett összeírások eredményei alapján meg kell határozni a 2005/2006 gazdasági évre vonatkozó új súlyozási együtthatókat, illetve hatályon kívül kell helyezni az 1900/2004/EK bizottsági rendeletet (3).
(4)
Mivel a 2005/2006 gazdasági év 2005. július 1-jén kezdődik, ezt a rendeletet ettől az időponttól kell alkalmazni.
(5)
Az ebben a rendeletben foglalt intézkedések összhangban vannak a Sertéshúspiaci Irányítóbizottság véleményével,
ELFOGADTA EZT A RENDELETET:
1. cikk
A 2759/75/EGK rendelet 4. cikkének (2) bekezdésében említett súlyozási együtthatók e rendelet mellékletében kerültek meghatározásra.
2. cikk
Az 1900/2004/EK rendelet hatályát veszti.
3. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
2005. július 1-jétől alkalmazandó.
Ez a rendelet egészében kötelező és közvetlenül alkalmazandó valamennyi tagállamban.
Kelt Brüsszelben, 2005. augusztus 18-án.

Labels: 2
17
6